З А П И С Н И К
СА 18. СЕДНИЦЕ ГРАДСКЕ ИЗБОРНЕ КОМИСИЈЕ НИШ 

	18. седница Градске изборне комисије Ниш, одржана jе у четвртак, 08.10.2026. године, са почетком у 15,00 часова, у сали број 29. Скупштине Града Ниша, улицa Николе Пашића број 24.                              
Седници Комисије су присуствовали: заменица председнице Александра Митровић, секретар Марина Јанковић и чланови: Сања Милијић Милојковић, Дејан Јовановић, Мирослав Планић, Зоран Павловић, Миломир Божиновић, Небојша Спасојевић, Петар Митић, Дејан Загородњук, Јовица Ицић, Душан Миленковић, Милош Јовановић, Мирослав Рајковић, Весна Стојановић, Стефан Илић и Никола Остојић као и заменици чланова Дејан Петровић, Драган Ђорђевић. Седници је присуствовала заменица члана без права одлучивања Маја Мошић.
Седници нису присуствовали: председница Данијела Милићевић, заменик секретара Бранко Јовановић, Данијел Ајрановић,  Анђела Вучковић и Милан Величковић и заменици чланова Марија Давидовић, Милан Марић, Александра Ђорђевић, Ива Перић, Милица Стојковић, Андрија Стојановић, Стефан Милојевић, Милан Трајковић, Тадија Митић, Милица Николић, Александар Симић, Иванка Сретковић,  Марија Маркота, Слободан Давидовић и Никола Трајковић.
	Седницу Комисије отворила је и њоме председавала заменица председнице Александра Митровић, која је констатовала да постоји кворум за рад и пуноважно одлучивање, јер седници присуствује свих 17 чланова Градске изборне комисије Ниш.
	Како није било предлога за допуну дневног реда, председница је ставила на гласање предлог дневног реда. 

	Комисија је jeдногласно (17 „за“), утврдила, следећи

Д Н Е В Н И   Р Е Д

1. Усвајање записника са 17. седнице Градске изборне комисије Ниш;
2. Доношење Oдлуке о измени и допуни Одлуке о одређивању бирачких места на територији града Ниша, за гласање на изборима за народне посланике Народне скупштине расписаним за 25. октобар 2026.године;
4.  Текућа питања.
ТАЧКА 1. Усвајање записника са 17. седнице Градске изборне комисије;
            Заменица председнице Комисије је ставила на гласање записник са 17. седнице Градске изборне комисије Ниш.
	Комисија је једногласно (17 „за“) и без примедби, усвојила записник са 17. седнице Градске изборне комисије.

ТАЧКА 2. Доношење Oдлуке о измени и допуни Одлуке о одређивању бирачких места на територији града Ниша, за гласање на изборима за народне посланике Народне скупштине расписаним за 25. октобар 2026.године;
Заменица председнице је упознала присутне са предлогом Одлуке о измени и допуни Одлуке о одређивању бирачких места на територији града Ниша, за гласање на изборима за народне посланике Народне скупштине расписаним за 25. октобар 2026.године. Затим је дала реч начелнику Градске управе за органе Града, грађанска стања и људске ресурсе Горану Ђорђевићу. 
Представник предлагача Горан Ђорђевић је подсетио присутне да је Одлуком о одређивању бирачких места на територији града Ниша, за гласање на изборима за народне посланике Народне скупштине расписаним за 25. октобар 2026. године одређена школа ОШ „Вук Караџић“ као бирачко место бр. 1. у ГО Црвени Крст. Обавестио је чланове да након више позива и притужби грађана тог дела насеља и навода да је бирачко место доста удаљено, предложено да се бирачко место бр. 1. које се до сада налазило у ОШ „Вук Караџић“ ГО Црвени Крст, буде у „ЗАВОДУ ЗА ЗДРАВСТВЕНУ ЗАШТИТУ РАДНИКА „ЖЕЛЕЗНИЦА СРБИЈЕ.“ ОГРАНАК НИШ - АМБУЛАНТА ЦРВЕНИ КРСТ, 63. Падобранске бригаде бр. 22. 
Моме Ивановић, запослени испред Одсека за бирачки списак, је обавестио присутне да се друга измена односи на допуну подручја бирачког места бр. 26 у ОШ „Сретен Младеновић – Мика“, односно да подручје бирачког места обухвата још једну улицу, па се после речи: „Генерала Светислава Милосављевића–Тисе“ додају речи: „Георгија Митрофановића“. 
Седници се придружио у 15,05 члан Комисије Стефан Илић. Заменица председнице констатује да је сада присутно 18 чланова и заменика чланова комисије.
Зоран Димитријевић, запослени испред Градске управе, је изјавио да су израдили извештај о приступачности за бирачко место „ЗАВОД ЗА ЗДРАВСТВЕНУ ЗАШТИТУ РАДНИКА  „ЖЕЛЕЗНИЦА СРБИЈЕ.“ ОГРАНАК НИШ - АМБУЛАНТА ЦРВЕНИ КРСТ“ који је достављен Комисији путем електронске поште. 
Члан Комисије Мирослав Рајковић поставио је питање да ли се променом бирачког места мења број гласача, на шта је одговорено од стране представника предлагача Момета Ивановића да се број бирача не мења, већ само назив и адреса бирачког места.
Заменица председнице ставила на гласање предлог Одлуке о измени и допуни Одлуке о одређивању бирачких места на територији града Ниша, за гласање на изборима за народне посланике Народне скупштине расписаним за 25. октобар 2026.године.
Комисија је једногласно (18 „за“), усвојила Одлуку о измени и допуни Одлуке о одређивању бирачких места на територији града Ниша, за гласање на изборима за народне посланике Народне скупштине расписаним за 25. октобар 2026. године.

ТАЧКА 3. Текућа питања
	Пошто није било дискутаната који би се јавили по овој тачки, заменица председнице Комисије је закључила 18. седницу  Комисије у 15,10 часова.

    ЗАМЕНИК СЕКРЕТАРА                                                                          ПРЕДСЕДНИЦА		                   
  ________________________				                ______________________
          Бранко Јовановић		                                                      Данијела Милићевић

